जगदलपुर: छत्तीसगढ़ के सीमावर्ती प्रांत ओडिशा के मलकानगिरी जिले में आज सुबह पुलिस व नक्सलियों के मध्य हुई मुठभेड़ में 5 वदीधारी नक्सली मारे गए, जिनमें से एक नक्सली लीडर रणदेवा बताया जा रहा है। पुलिस ने मौके से 5 नक्सलियों के शव समेत 5 रायफलें और विस्फोटक सामग्रियां बरामद की हैं। मलकानगिरी एसपी जगमोहन मीणा ने बताया कि सूचना मिली थी कि चित्रकोंडा थाना क्षेत्र के अल्लूरकोटा एवं संयासीगुड़ा गांव के मध्य जंगल में नक्सली मीटिंग के लिए एकत्र हुए हैैं। फौरन ही पुलिस का संयुक्त बल रवाना किया गया, जिसने योजनाबद्ध तरीके से इलाके की घेराबंदी शुरू कर दी।